আলেপ্পো
আলেপ্পো ( / ALA-LC: "") সিরিয়ার সবচেয়ে বড় শহর এবং আলেপ্পো মুহাফাযার (সিরিয়ার প্রদেশ) রাজধানী। এটি সিরিয়র উত্তর-পশ্চিমে অবস্থিত এবং রাজধানী দামেস্ক থেকে ৩১০ কিলোমিটার দরে অবস্থিত। আলেপ্পোর জনসংখ্যা ২১৩২০০, এটি পূর্ব-ভূমধ্যসাগরীয় অঞ্চলের মধ্যেও অন্যতম বড় শহর। শতব্দীকাল ধরে আলেপ্পো সিরিয়ার সবচেয়ে জনবহুল অঞ্চল এবং ইস্তানবুল ও কায়রোর পরে উসমানীয় সাম্রাজ্যের তৃতীয় বৃহত্তম শহর ছিল।
আলেপ্পোর প্রাচীন শহর
প্রাচীরের অভ্যন্তরে দুর্গের আশেপাশের পুরনো আবাসনগুলো:
প্রাচীরের বাইরে পুরনো আবাসনগুলো:প্রাচীন ব্যবসায়িক কেন্দ্র হিসেবে আলেপ্পোর হৃদয়গ্রাহী বাজার, হাম্মামখানা, মাদরাসা, মসজিদ এবং গির্জাসমূহ সংরক্ষণ করা আবশ্যক। দ্বিতীয় বিশ্বযুদ্ধের পর এ শহরটি তাৎপর্যপূর্ণভাবে পুনর্বার নকশা করা হয়েছিল। ১৯৫৪ খ্রিস্টাব্দে ফরাসি আর্কিটেক্ট আঁদ্রে গাটন কয়েকটি প্রশস্ত রাস্তা কাটেন শহরের মধ্য দিয়ে আধুনিক যুগের যানজট মোকাবেলায়। ১৯৫৪-১৯৮৩ তে অনেক প্রাচীন ভবন ধ্বংস করা হয় আধুনিক এপার্টমেন্ট নির্মাণের জন্য। বিশেষত, উত্তরপূর্ব অঞ্চলে (বাব আল ফারাজ এবং বাব আল জিনান) এটি বেশি সংঘটিত হয়। যেহেতু প্রয়োজনের খাতিরে এই অনন্য সাংস্কৃতিক ঐতিহ্য রক্ষার প্রয়োজন জেগে ওঠে, তাই গাটনের মহাপরিকল্পনা ১৯৭৯ তে নিষিদ্ধ করে দিয়ে সুইস দক্ষ শহর পরিকল্পনাবিদ স্টেফানো বায়াঙ্কার নতুন পরিকল্পনা গ্রহণ করা হয়। এ পরিকল্পনায়, আলেপ্পোর ঐতিহ্যবাহী স্থাপত্যকলা বজায় রেখে নকশা করা হয়। যার ফলে ১৯৮৬তে প্রাচীন শহর আলেপ্পোকে ইউনেস্কো ঘোষণা করে বিশ্ব ঐতিহ্যের স্থান হিসেবে।